**Grozījumi** **Nolikumā iepirkumam “Elektroenerģijas iegāde Balvu novada pašvaldības aģentūras „SAN-TEX” vajadzībām 2017.gadam”, ID. Nr. PA „SANT-TEX”2017/2**

Par iepirkumu procedūras ID Nr. PA „SANT-TEX”2017/2 nolikumu vēršam Jūsu uzmanību uz to, ka saskaņā ar 2014.gada 21.janvāra Ministru kabineta noteikumiem Rn.50 „Elektroenerģijas tirdzniecības un lietošanas noteikumi” 121.punktu lietotājam ir tiesības mainīt tirgotāju mēneša pirmajā datumā, 86.punktu Tirgotājs vismaz sešas nedēļas iepriekš informē lietotāju par elektroenerģijas tirdzniecības līguma darbības termiņa beigām, bet saskaņā ar 125.punktu Tirgotājs ne vēlāk kā vienu darbdienu pirms elektroenerģijas tirdzniecības līguma beigām informē sistēmas operatoru par elektroenerģijas tirdzniecības izbeigšanas laiku. Ņemot vērā iepriekš minēto un to, ka elektroenerģijas patēriņa maksimālā apjoma sasniegšanas datums nav prognozējams un tirgotājam nav tehniskas iespējas sekot elektroenerģijas patēriņa maksimālā apjoma sasniegšanas brīdim, kad nekavējoties būtu jāpārtrauc elektroenerģijas tirdzniecība, kā tas šobrīd ir noteikts nolikumā. Pamatojoties uz augstāk minēto ir izdarīti šādi grozījumi Nolikumā iepirkumam “Elektroenerģijas iegāde Balvu novada pašvaldības aģentūras „SAN-TEX” vajadzībām 2017.gadam”, ID. Nr. PA „SANT-TEX”2017/2:

1. Veiktas izmaiņas nolikuma pielikumam Nr. 5 LĪGUMS Nr.\_\_\_\_\_ par elektroenerģijas tirdzniecību izslēdzot 5.1. punkta 5.1.6. apakšpunktu.
2. Veiktas izmaiņas nolikuma pielikumam Nr. 5 LĪGUMS Nr.\_\_\_\_\_ par elektroenerģijas tirdzniecību izsakot 10.5.punktu šādā redakcijā: „Jebkurā no gadījumiem, kad Līgums tiek izbeigts saskaņā ar Līguma 10.3. un/vai 10.4. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz Līguma izbeigšanās brīdim. Maksa par līguma pirmstermiņa izbeigšanu tiek noteikta izrakstītajos rēķinos norādītās maksas par elektroenerģiju 1 (viena) mēneša vidējā maksājuma apmērā, kurš sareizināts ar skaitli 1/6 (viena sestā daļa) un ar pilnu mēnešu skaitu no Līguma pirmstermiņa izbeigšanas dienas līdz elektroenerģijas tirdzniecības perioda beigām.

Maksu aprēķina sekojoši:

Maksa=Rēķ(vid.) x 1/6 x Mēn. skaits, kur:

Rēķ(vid.) – 1 (viena) mēneša vidējais maksājums par elektroenerģiju;

Mēn.skaits – pilnu mēnešu skaits no Līguma pirmstermiņa izbeigšanas dienas līdz elektroenerģijas tirdzniecības perioda beigām.”

1. Veiktas izmaiņas nolikuma 3.1. punktā izsakot to šādā redakcijā: „Ar iepirkuma Nolikumu var iepazīties Balvu novada pašvaldības aģentūras „SAN-TEX” mājas lapā [www.san-tex.lv](http://www.san-tex.lv) un pirmdienās, otrdienās, trešdienās, ceturtdienās un piektdienās 8:00-12:00 un no 13:00 līdz 17:00, Balvu novada pašvaldības aģentūrā „SAN-TEX”, Bērzpils ielā 56, Balvi **līdz 2017.gada 18.aprīļa plkst.10:00**, tālr. 64507197.”
2. Veiktas izmaiņas nolikuma 3.2. punktā izsakot to šādā redakcijā: „Iepirkuma piedāvājuma dokumentus Pretendents iesniedz slēgtā un aizzīmogotā iepakojumā Balvu novada pašvaldības aģentūrā „SAN-TEX”, Bērzpils ielā 56, Balvi, LV-4501, **līdz 2017.gada 18.aprīlim plkst.10:00**. Pretendentu piedāvājumi pēc šī termiņa netiks pieņemti. Piedāvājumu var sūtīt pa pastu ierakstītā vēstulē, piegādāt ar kurjeru vai iesniegt personīgi. Piedāvājumi, kas saņemti pēc augstāk minētā termiņa, netiks pieņemti vai neatvērtā veidā tiks nosūtīti atpakaļ Pretendentam.”
3. Veiktas izmaiņas nolikuma 4.1. punkta 4.1.1. apakšpunkta 4.1.1.3. apakšapakšpunktā izsakot to šādā redakcijā: „ atzīme „Piedāvājums iepirkumam “Elektroenerģijas iegāde Balvu novada pašvaldības aģentūras „SAN-TEX” vajadzībām 2017.gadam”, identifikācijas numurs PA „SANT-TEX”2017/2. **Neatvērt līdz 2017.gada 18.aprīļa plkst. 10:00”**;